《桐华烟为吴国良赋》
唐代·潘纯

尝闻吴刚上天去，手斫嫦娥宫里树。调向人间作散仙，阳羡州里水边住。

曾见玉兔杵玄霜，三生悟得烧墨方。墨成得钱即酤酒，那知世有白玉堂。

百年生计万虑息，身不求知名四集。卧吹长笛看青天，岁扫桐烟三百石。

周郎昔斲长桥蛟。腹里有白凝为膏。石床煖倾玉髓滑，竹屋夜捣山月高。

江南李墨人共惜，安得今人不如昔。君看郁郁歙州山，山上青松尽千尺。

作者简介：潘纯，（？－？），字子素，庐江（今安徽省合肥市庐江县）人。元代文人。少有才华，擅长诗赋。曾撰写《衮卦》讥讽朝政而被追捕，后被迫携家流寓江南，被御史大夫高纳麟招为幕僚，因向高纳麟告发其子高安的不法行为，为高安暗杀于萧山道里，死后归葬西湖岳王墓侧。其诗作在当时尤为盛名，为世人传诵。